**Szavazóköri névjegyzékkel kapcsolatos kérelmek**

**Mozgóurna iránti kérelem**

Ha Ön a szavazás napján nem tud megjelenni a lakóhelye szerinti szavazóhelyiségben, mert egészségi állapota (pl. kórházban van), fogyatékossága vagy fogva tartása (pl. előzetes letartóztatás, szabadságvesztés) ebben megakadályozza, mozgóurnát kérhet. A törvény kizárólag a fenti esetekben engedi meg a mozgóurna igénybevételét, más indokokra tekintettel (pl. munkahelyi elfoglaltság) nem vehető igénybe.

**A mozgóurna igénylésének szabályai**

* **ONLINE** igénylés
	+ ügyfélkapus azonosítás nélkül: **2019. október 9-én (szerdán) 16.00 óráig** nyújtható be.
	+ ügyfélkapus azonosítással: a **szavazás napján 12.00 óráig** nyújtható be.
* **SZEMÉLYESEN**történő igénylés
**2019. október 11-én (pénteken) 16.00 óráig** nyújtható be.
* **POSTÁN**történő igénylésnek
**2019. október 9-én (szerdán) 16.00 óráig** kell megérkeznie.
* **írásbeli meghatalmazással rendelkező MEGHATALMAZOTT útján** történő igénylés
	+ **2019. október 11-én (pénteken) 16.00 óráig** a [helyi választási irodához](https://www.valasztas.hu/elerhetosegek) vagy
	+ a **szavazás napján 12.00 óráig a szavazatszámláló bizottsághoz** nyújtható be.
* **írásbeli meghatalmazással nem rendelkező KÉZBESÍTŐVEL** (futár, hozzátartozó vagy egyéb személy)
	+ **2019. október 9-én (szerdán) 16.00 óráig** a helyi választási irodához vagy
	+ **a szavazás napján 12.00 óráig** a szavazatszámláló bizottsághoz nyújtható be.

A kérelmet 2019. október 11-én (péntek) 16.00 óráig lehet visszavonni.

A kérelemnek tartalmaznia kell a mozgóurna-igénylés okát, valamint, ha nem a lakcímére kéri, akkor a pontos címet is, ahova a mozgóurna kivitelét kéri.

**Figyelem!** A kérelemben feltüntetett személyes adatainak meg kell egyezniük az Ön lakcímkártyáján feltüntetett adatokkal, ellenkező esetben a helyi választási iroda a kérelmet elutasítja.

A szavazás napján a szavazatszámláló bizottság két tagja felkeresi Önt lakóhelyén vagy az Ön által megadott más címen (pl. kórházban), annak érdekében, hogy szavazatát a mozgóurnába dobja be.

**Figyelem!** Aki mozgóurnát kért, a szavazókörben „hagyományos módon”, azaz személyesen nem szavazhat.

**Átjelentkezésre irányuló kérelem**

**A tartózkodási hely szerinti** szavazókörbe történő **átjelentkezés szabályai** (helyi és nemzetiségi önkormányzati általános választások)

Az önkormányzati választásokon a választópolgárok a lakóhelyük szerinti településen szavazhatnak. Az, aki lakóhelye mellett – legkésőbb 2019. június 26-ig bejelentett – tartózkodási hellyel is rendelkezik, választhat, hogy a lakóhelye vagy a tartózkodási helye szerinti település vezetőit szeretné megválasztani. **Aki a tartózkodási helyén kíván szavazni, átjelentkezési kérelmet nyújthat be. Az átjelentkezés feltétele, hogy a tartózkodási helyét legkésőbb 2019. június 26-ig bejelentette, és a tartózkodási hely érvényessége legalább 2019. október 13-ig tart.**

Átjelentkezés esetén is igényelhet mozgóurnát abban az esetben, ha egészségi állapota vagy fogva tartás miatt nem tud megjelenni a szavazóhelyiségben, és a mozgóurnát a bejelentett tartózkodási helyére vagy azzal azonos szavazókörbe tartozó egyéb címre kéri.

**Figyelem!** A kérelemben feltüntetett adatainak meg kell egyezniük az Ön lakcímkártyáján feltüntetett adatokkal, ellenkező esetben a helyi választási iroda a kérelmet elutasítja.

A **kérelemnyomtatványok elérhetők** a település honlapján vagy a Nemzeti Választási Iroda honlapján ([www.valasztas.hu](http://www.valasztas.hu/)).

**A Helyi** **Választási Iroda** (2021 Tahitótfalu, Kossuth L. u. 4.) **hétfőtől-péntekig 8-16-óra** között fogadja a tisztelt választópolgárokat.

A választással kapcsolatos bármely kérdésben a Helyi Választási Iroda tagjai közül az alábbi személyekhez fordulhatnak:

Eőryné Dr Mezei Orsolya, HVI vezető 26/387-198

Miklós Melinda, HVI vezető helyettes 26/387-198, 06/30/373-0895

Tahitótfalu, 2019. augusztus 8.

**Helyi Választási Iroda**

**Tahitótfalu**